Vláda Slovenskej republiky od 22. marca 2018 do 21. marca 2020

Vláda Slovenskej republiky od 22. marca 2018 do 21. marca 2020 alebo vláda Petra Pellegriniho bola v poradí trinásta vláda Slovenskej republiky (SR), ktorej predsedom bol Peter Pellegrini zo strany SMER – sociálna demokracia (SMER-SD). Vznikla po demisii tretej vlády Roberta Fica počas politickej krízy po vražde investigatívneho novinára Jána Kuciaka a jeho snúbenice Martiny Kušnírovej. Vládu tvorilo 15 členov, z toho šesť zo strany SMER-SD, traja nestranícki nominanti za SMER-SD, dvaja zo Slovenskej národnej strany (SNS), jeden nestranícky nominant za SNS a traja zo strany MOST – HÍD.

Prezident SR Andrej Kiska vládu vymenoval 22. marca 2018, Národná rada SR (NR SR) schválila programové vyhlásenie (ktoré bolo fakticky kópiou programového vyhlásenia predchádzajúcej vlády) a 81 zo 150 poslancov vyslovilo vláde dôveru o štyri dni neskôr, 26. marca 2018. V septembri 2019 vládna koalícia odchodom Martina Fedora z poslaneckého klubu strany MOST – HÍD formálne stratila parlamentnú väčšinu.

 Činnosť vlády 
 Kultúra 
Rok 2019 vláda, na návrh ministerstva kultúry, vyhlásila za Rok M. R. Štefánika.

 Legitimita vlády od občanov SR a jej zloženie 
 koaličná strana počet hlasov vo voľbách % zisk počet mandátov v NR SR počet kresiel vo vláde predseda strany SMER-SD 737 481	 28,28 % 49 9 Robert Fico SNS 225 386	 8,64 %	 15 3 Andrej Danko MOST – HÍD 169 593	 6,50 %	 11 3 Béla Bugár#SIEŤ 146 205	 5,60 % 10 0 Roman Brecely koalícia spolu 1 278 665 49,02 % 85  15  spolu SR 2 607 750 100 % 150 – 

 Zloženie vlády 
 Rezort Minister Strana Nástup do úradu Odchod z úradu Predseda vlády Slovenskej republiky Peter Pellegrini SMER-SD 22. marca 201821. marec 2020 Podpredseda vlády a minister financií Peter Kažimír SMER-SD 22. marca 2018 11. apríla 2019 Peter Pellegrini(poverený riadením) SMER-SD 11. apríla 2019 7. mája 2019 Ladislav Kamenický SMER-SD 7. mája 201921. marec 2020 Podpredsedníčka vlády a ministerka pôdohospodárstva a rozvoja vidieka Gabriela MatečnáSNS 22. marca 201821. marec 2020 Podpredseda vlády a minister životného prostredia László Sólymos MOST – HÍD 22. marca 2018 28. januára 2020 Árpád Érsek(poverený riadením) MOST – HÍD 28. januára 202021. marec 2020 Podpredseda vlády pre investície a informatizáciu Richard Raši SMER-SD 22. marca 201821. marec 2020 Minister zahraničných vecí a európskych záležitostí Miroslav Lajčák Nestr. (nom. SMER-SD) 22. marca 201821. marec 2020 Minister obrany Peter GajdošSNS 22. marca 201821. marec 2020 Minister vnútra Tomáš Drucker Nestr. (nom. SMER-SD) 22. marca 2018 17. apríla 2018 Peter Pellegrini(poverený riadením) SMER-SD 17. apríla 2018 26. apríla 2018 Denisa Saková SMER-SD 26. apríla 201821. marec 2020 Minister hospodárstva Peter Žiga SMER-SD 22. marca 201821. marec 2020 Minister dopravy, výstavby a regionálneho rozvoja Árpád Érsek MOST – HÍD 22. marca 201821. marec 2020 Minister spravodlivosti Gábor Gál MOST – HÍD 22. marca 201821. marec 2020 Minister práce, sociálnych vecí a rodiny Ján Richter SMER-SD 22. marca 201821. marec 2020 Ministerka školstva, vedy, výskumu a športuMartina Lubyová Nestr. (nom. SNS) 22. marca 201821. marec 2020 Ministerka kultúry Ľubica Laššáková SMER-SD 22. marca 201821. marec 2020 Minister zdravotníctva Andrea Kalavská Nestr. (nom. SMER-SD) 22. marca 2018 17. decembra 2019 Peter Pellegrini(poverený riadením) SMER-SD 17. decembra 201921. marec 2020

 Zmeny v obsadení postov vo vláde 
Prvá zmena sa udiala len necelý mesiac po vymenovaní vlády, keď na svoje miesto rezignoval minister vnútra Tomáš Drucker. Jeho nástupkyňou sa stala dovtedajšia štátna tajomníčka rezortu Denisa Saková. Tento krok vyvolal v časti verejnosti aj opozície pobúrenie, keďže ju považujú za pravú ruku niekdajšieho ministra Roberta Kaliňáka, keďže pôsobila 10 rokov pod jeho vedením. Ďalšia zmena sa udiala až takmer po roku, keď z kresla ministra financií odišiel Peter Kažimír, ktorý sa stal novým guvernérom Národnej banky Slovenska. Novým ministrom sa následne stal dovtedajší predseda parlamentného výboru pre financie a rozpočet Ladislav Kamenický. 9. decembra 2019 ohlásila demisiu ministerka zdravotníctva Andrea Kalavská na znak prostestu s tým, že Vláda SR stiahla z rokovania jej ťažiskovú reformu stratifikácie nemocníc. Rezort až do konania volieb prevzal premiér Pellegrini. Poslednou zmenou sa stalo odstúpenie z postu ministra životného prostredia Lászla Sólymosa v januári 2020 po incidente, kedy bol pod vplyvom alkoholu v bratislavskom podniku. Solymosov úrad do volieb prevzal minister dopravy Érsek.

 Referencie 

 Pozri aj 
 Voľby do Národnej rady Slovenskej republiky v roku 2016
 Zoznam poslancov NR SR (2016 – 2020)
 Politický vývoj Slovenska od roku 1989

 Externé odkazy 
 Úrad vlády Slovenskej republiky 
 Programové vyhlásenie vlády

Kategória:Vláda Slovenskej republiky
Kategória:2018 na Slovensku